Academia de Studii Economice din București

**ANUNȚ**

Academia de Studii Economice din București organizează concurs pentru ocuparea postului **Expert studii universitare de masterat – 1 post** în cadrul proiectului „**Excelență și inovare în epoca inteligenței artificiale, în contextul securității cibernetice, al eticii și deontologiei academice, în ASE**”, CNFIS-FDI-2023-0028.

| **Nr.****post** | **Denumire post** | **Perioada necesar a fi lucrată în cadrul proiectului** | **Număr maxim de ore necesar a fi lucrate lunar** |
| --- | --- | --- | --- |
| 1 | Expert studii universitare de masterat | 8 luni | 84 ore |

**A.** Pentru participarea la concurs, candidații trebuie să îndeplinească următoarele **condiții generale și condiții specifice**:

**1. Condiții generale:**

1. are cetățenia română, cetățenie a altor state membre ale Uniunii Europene sau a statelor aparținând Spațiului Economic European și domiciliul în România;
2. cunoaște limba română, scris și vorbit;
3. are vârsta minimă reglementată de prevederile legale;
4. are capacitate deplină de exercițiu;
5. are o stare de sănătate corespunzătoare postului pentru care candidează, atestată pe baza declaratiei pe propria raspundere;
6. nu a fost condamnat(ă) definitiv pentru săvârșirea unei infracțiuni contra umanității, contra statului ori contra autorității, de serviciu sau în legătură cu serviciul, care împiedică înfăptuirea justiției, de fals ori a unor fapte de corupție sau a unei infracțiuni săvârșite cu intenție, care ar face-o incompatibilă cu exercitarea funcției, cu excepția situației în care a intervenit reabilitarea.

**2. Condiții specifice:**

1. **nivelul studiilor:** doctorat
2. **domeniul studiilor:** -
3. **vechime**: minim 5 ani în învățământul superior
4. alte condiții specifice (cunoaşterea unei limbi străine, cunoştinţe operare PC, carnet conducere, alte abilităţi şi deprinderi, etc.):
* cunoştinţe operare PC;
* cunoaşterea unei limbi străine;
* capacitate de lucru în echipă;
* rezistență la stres;
* spirit de inițiativă.

**3. Atribuții post:**

1. Participă la constituirea unor comisii la nivelul fiecărei facultăți formate din decani, directori de departament și cadre didactice cu atribuții în adaptarea curriculei la rezultatele cercetării și la bunele practici internaționale;
2. Participă la constituirea unor echipe mixte formate din profesori, experți IT, reprezentanți ai mediului de afaceri și studenți pentru elaborarea rezultatelor învățării și corelarea acestora cu abilitățile, cunoștințele și competențele cerute de piața forței de muncă;
3. Participă la analiza critică a planurilor de învățământ ale programelor de studii de masterat, prin corelarea rezultatelor învățării dobândite de absolvenți cu noile realități ale pieței forței de muncă, în condițiile raportării la cele mai bune practici din mediul universitar european, identificate în cadrul proceselor de benchmarking;
4. Participă la revizuirea și actualizarea planurilor de învățământ ale programelor de studii universitare de masterat și ale fișelor de discipline;
5. Participă la workshop-ul cu cadrele didactice din ASE pentru identificarea posibilităților de optimizare a raporturilor dintre componentele curriculare și cele ale procesului educațional.

**B.Concursul va consta în:**

1. **Evaluarea dosarelor de selecție**
2. **Interviu**: interviu structurat
* *data şi ora desfăşurării*: se vor comunica concomitent cu afişarea rezultatelor la evaluarea dosarelor de selecție;
* *locul desfăşurării*: se va comunica concomitent cu afişarea rezultatelor la evaluarea dosarelor de selecție.

Probele sunt eliminatorii, punctajul minim obținut la fiecare probă fiind de 50 de puncte.

**C.Tematica și bibliografia**

1. **Tematica:**
2. Rezultate ale învățării și competențele absolvenților studiilor universitare de licență și masterat;
3. Relația curricula universitară – discipline – rezultate ale învățării – competențe de specialitate și transversale;
4. Guvernanță academică;
5. Rolul stakeholderilor în guvernanța academică.

**Bibliografie:**

1. Legea Educaţiei Naţionale nr. 1 din 2011,cu modificările și completările ulterioare;
2. Estermann, T. Kupriyanova, V., 2018. *Efficiency, Leadership and Governance: closing the gap between strategy and execution.* Disponibil la: <https://eua.eu/downloads/publications/final%20ustream%20report%202018.pdf>;
3. Saenen, B. Borrell-Damian, L., 2019. *Reflections on University Research Assessment. Key concepts, Issues and Actors.* EUA. Disponibil la: <https://eua.eu/downloads/publications/reflections%20on%20university%20research%20assessment.pdf>;
4. Bergan, S. and Danian, R. Higher education for modern societies: competences and values, 2010. Council of Europe Publishing*;*
5. European Commission. *Education and training 2020*. Disponibil la: <https://ec.europa.eu/education/sites/education/files/document-library-docs/et2020_mandates_2018-2020_final.pdf>.

**D.** Componența dosarului de concurs:

1. Opis.
2. Cerere de înscriere la concurs adresată Rectorului ASE.
3. Declarația pe propria răspundere, conform Legii Educației Naționale nr. 1 din 2011, respectiv, dacă persoana care candidează are/nu are soț/soție sau rude și afini, până la gradul al III-lea inclusiv, care sunt salariați ai Academiei de Studii Economice din București aflați într-o poziție de conducere, control, autoritate cu postul scos la concurs și nici postul, la care aplică, nu se află într-o poziție de conducere, control, autoritate cu soțul/soția sau rude și afini, până la gradul III inclusiv, salariați ai Universității;
4. Copia actului de identitate sau orice alt document care atestă identitatea, potrivit legii, după caz.
5. Cazierul judiciar sau o declarație pe propria răspundere că nu are antecedente penale care să-l facă incompatibil cu funcția pentru care candidează.
6. Adeverința medicală care să ateste starea de sănătate corespunzătoare eliberată cu cel mult 6 luni anterior derulării concursului de către medicul de familie al candidatului sau de către unitățile sanitare abilitate sau declarația pe propria răspundere că este apt clinic pentru participarea în echipa de proiect CNFIS-FDI-2023-0028.
7. Curriculum vitae în format european (www.cveuropean.ro/cv- online.html) – semnat și datat pe fiecare pagină.
8. Copie după carnetul de muncă, sau, după caz, adeverințele care atestă vechimea în muncă, în meserie și / sau în specialitatea studiilor.
9. Copiile documentelor care să ateste nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice prevăzute pentru ocuparea postului.
10. Alte documente relevante pentru desfășurarea concursului.

Actele prevăzute la pct. 4, 8 și 9 vor fi prezentate și în original, în vederea verificării conformității copiilor cu acestea.

**E.** Date de contact:

Dosarele de concurs se vor depune până la data de 24.04.2023, ora 14.00, la Registratura ASE.

Persoana de contact: Oana Elena Vlădoiu - telefon: 0728881147/ int. 204, e-mail: oana.vladoiu@ase.ro

**F.** Calendarul concursului:

|  |  |  |
| --- | --- | --- |
| **Nr. crt.** | **Activități** | **Data** |
|  | Publicarea anunțului | 19.04.2023 |
|  | Depunerea dosarelor de concurs ale candidaților la Registratura ASE | 19-24.04.2023 |
|  | Selecția dosarelor de către membrii comisiei de concurs | 25.04.2023 |
|  | Afișarea rezultatelor selecției dosarelor | 25.04.2023 |
|  | Depunerea contestațiilor privind rezultatele selecției dosarelor | 26.04.2023 |
|  | Afișarea rezultatului soluționării contestațiilor | 26.04.2023 |
|  | Susținerea interviului | 27.04.2023 |
|  | Comunicarea rezultatelor după susținerea interviului | 27.04.2023 |
|  | Depunerea contestațiilor privind rezultatul interviului | 28.04.2023 |
|  | Afișarea rezultatului soluționării contestațiilor | 28.04.2023 |
|  | Afișarea rezultatului final al concursului | 28.04.2023 |
|  | Numire pe funcție | După aprobarea în BCA a rezultatelor concursului |

Data: 19.04.2023

Responsabil de proiect,

Prof. univ. dr. Roxana Sârbu